b'\n_START_ARTICLE_\nDestina\xc8\x9bia Univers\n_START_SECTION_\nMonstrul\n_START_PARAGRAPH_\nO ras\xc4\x83 extraterestr\xc4\x83 vrea s\xc4\x83 colonizeze P\xc4\x83m\xc3\xa2ntul dar, \xc3\xaenainte de asta, vrea s\xc4\x83 afle ce a dus la extinc\xc8\x9bia omenirii. Oamenii readu\xc8\x99i la via\xc8\x9b\xc4\x83 din diferite epoci istorice se dovedesc mai abili dec\xc3\xa2t extratere\xc8\x99trii, reu\xc8\x99ind s\xc4\x83 \xc3\xaempiedice colonizarea planetei \xc8\x99i s\xc4\x83 repopuleze planeta.\n_START_SECTION_\nTrezire\n_START_PARAGRAPH_\nO entitate extraterestr\xc4\x83 sosit\xc4\x83 pe P\xc4\x83m\xc3\xa2nt cu un milion de ani \xc3\xaen urm\xc4\x83, revine la via\xc8\x9b\xc4\x83 \xc3\xaen timpul celui de-Al Doilea R\xc4\x83zboi Mondial \xc8\x99i \xc3\xaencearc\xc4\x83 s\xc4\x83 intre \xc3\xaen leg\xc4\x83tur\xc4\x83 cu formele de via\xc8\x9b\xc4\x83 umane. \xc3\x8ens\xc4\x83, pentru ea, acestea sunt reprezentate de vehiculele care folosesc diferite tipuri de energie (vapoare, buldozere, etc.), deoarece \xc8\x99i ea, la r\xc3\xa2ndul ei, nu e dec\xc3\xa2t un robot.\n_START_SECTION_\nSatul fermecat\n_START_PARAGRAPH_\nPrima expedi\xc8\x9bie pe Marte se soldeaz\xc4\x83 cu un accident. Singurul supravie\xc8\x9buitor descoper\xc4\x83 un sat care se adapteaz\xc4\x83 nevoilor celor care \xc3\xael viziteaz\xc4\x83. Ini\xc8\x9bial, satul se str\xc4\x83duie\xc8\x99te s\xc4\x83 produc\xc4\x83 substan\xc8\x9bele de care are nevoie omul pentru a tr\xc4\x83i, apoi \xc3\xael modific\xc4\x83 chiar pe el.\n_START_SECTION_\nCutia cu vopsea\n_START_PARAGRAPH_\nPrimul om sosit pe Venus decoper\xc4\x83 o cutie cu o vopsea perfect\xc4\x83, dar aceasta \xc3\xaencepe s\xc4\x83 \xc3\xaei acopere corpul, fiind imposibil de \xc3\xaendep\xc4\x83rtat. Se dovede\xc8\x99te c\xc4\x83 acesta este un test la care venusienii \xc3\xaei supun pe oameni \xc3\xaenainte de a decide dac\xc4\x83 s\xc4\x83 stabileasc\xc4\x83 un contact cu ei sau nu.\n_START_SECTION_\nDefensiva\n_START_PARAGRAPH_\nO planet\xc4\x83-entitate consider\xc4\x83 sosirea unei nave p\xc4\x83m\xc3\xa2ntene drept un semn de agresiune \xc8\x99i, drept r\xc4\x83spuns, distruge locul din care aceasta a sosit.\n_START_SECTION_\nConduc\xc4\x83torii\n_START_PARAGRAPH_\nUn grup de treisprezece oameni \xc3\xaencearc\xc4\x83 s\xc4\x83 controleze lumea folosind "drogul h", care le permite s\xc4\x83 controleze a doua personalitate a omului prin hipnoz\xc4\x83. Dar prima \xc8\x99i a doua personalitate sunt, la r\xc3\xa2ndul lor, sub controlul celei de-a treia, iar manipularea acesteia anuleaz\xc4\x83 efectele drogului h.\n_START_SECTION_\nCoresponden\xc8\x9b\xc4\x83\n_START_PARAGRAPH_\nUn criminal extraterestru \xc3\xaencearc\xc4\x83 s\xc4\x83 evadeze substituindu-se personalit\xc4\x83\xc8\x9bii unui om cu care corespondeaz\xc4\x83 \xc8\x99i s\xc4\x83 cucereasc\xc4\x83 astfel P\xc4\x83m\xc3\xa2ntul. \xc3\x8ens\xc4\x83 el nu \xc8\x99tie c\xc4\x83 p\xc4\x83m\xc3\xa2nteanul cu care corespondeaz\xc4\x83 este paralitic din na\xc8\x99tere \xc8\x99i cardiac.\n_START_SECTION_\nSunetul\n_START_PARAGRAPH_\nC\xc3\xa2nd ajung la o anumit\xc4\x83 v\xc3\xa2rst\xc4\x83, copiii e pe o imens\xc4\x83 nav\xc4\x83 spa\xc8\x9bial\xc4\x83 sunt \xc3\xaendemna\xc8\x9bi s\xc4\x83 porneasc\xc4\x83 \xc3\xaen c\xc4\x83utarea Sunetului. Pentru asta, ei trebuie s\xc4\x83 p\xc4\x83trund\xc4\x83 \xc3\xaen zone \xc3\xaen\xc8\x9besate de yevzi, care pot s\xc4\x83 ia aspect uman \xc8\x99i care caut\xc4\x83 metode de a trece de barierele de protec\xc8\x9bie ale oamenilor.\n_START_SECTION_\nC\xc4\x83utarea\n_START_PARAGRAPH_\nUn om care sufer\xc4\x83 de amnezie vrea s\xc4\x83 descopere ce s-a \xc3\xaent\xc3\xa2mplat cu via\xc8\x9ba lui anterioar\xc4\x83. El d\xc4\x83 peste doi oameni care v\xc3\xa2nd obiecte ciudate (pahare care se reumpleau automat dup\xc4\x83 ce se goleau, stilouri care pot scrie cu orice culoare dorit\xc4\x83, etc.) \xc8\x99i afl\xc4\x83 c\xc4\x83, de fapt, este un c\xc4\x83l\xc4\x83tor prin timp care are misiunea de a \xc3\xaempiedica ac\xc8\x9biunile lor.\n_START_SECTION_\nPrimire\n_START_PARAGRAPH_\nP. Schuyler Miller a recenzat favorabil culegerea de povestiri, consider\xc3\xa2nd "Destina\xc8\x9bia Centaurus" "de neuitat \xc8\x99i neuitat\xc4\x83."'